ఇక్కడ స్వామి సేదదీరతాడట!..
ఇక్కడ స్వామి సేదదీరతాడట!
Thu, May 14, 2015, 11:19 PM
శ్రీమన్నారాయణుడు వివిధ రూపాలతో .. నామాలతో కొండలపై కొలువుదీరుతుంటాడు. ఆ స్వామిని దర్శించుకునే భక్తులు, అక్కడి ప్రకృతి సౌందర్యానికి ముగ్ధులవుతుంటారు. అయితే భక్తులైనా .. అర్చకులైనా చీకటిపడిన తరువాత కొండదిగి వచ్చేస్తుంటారు. ఆ తరువాత ఆ కొండపై ఏంజరుగుతుందనేది ఎవరికీ తెలియదు. అనుకోకుండా జరిగే కొన్ని సంఘటనల వలన, కొన్ని విశేషాలు వెలుగు చూస్తుంటాయి.
అలాంటి విశేషం ఒకటి 'అనంతాద్రి'లో వినిపిస్తుంది. మహిమాన్వితమైన ఈ క్షేత్రం వరంగల్ జిల్లా మహబూబాబాద్ మండల పరిధిలో దర్శనమిస్తుంది. ఈ క్షేత్రంలో సుభద్ర .. బలభద్ర .. జగన్నాథుడు, శ్రీదేవి .. భూదేవి సమేత శ్రీనివాసుడు స్వయంభువులుగా పూజలు అందుకుంటూ వుంటారు. పూర్వం ఇక్కడి జగన్నాథుడికి భక్తులు సమర్పించిన కానుకలు ఆయన సన్నిధిలోనే భద్రపరిచేవారు.
ఆ సొమ్ముకోసం ఒక రాత్రివేళ కొంతమంది దొంగలు స్వామివారి కొండపైకి చేరుకున్నారు. ఆ సమయంలో అక్కడ విహరిస్తున్న స్వామివారిని ఎవరో భక్తుడనుకుని దొంగలు దాడి చేయడానికి ప్రయత్నించి శిలలుగా మారిపోయారు. ఆ శిలలను కూడా ఇప్పుడు ఇక్కడ చూడవచ్చు. ఈ కారణంగా ఇక్కడ స్వామివారు ప్రత్యక్షంగా ఉన్నాడనీ, రాత్రి వేళలో స్వామి సేదదీరతాడని భక్తులు విశ్వసిస్తుంటారు. భక్తి శ్రద్ధలతో ఆయనని సేవిస్తూ తరిస్తుంటారు.
ikkada swami sedadeerataadata!..
ikkada swami sedadeerataadata!
Thu, May 14, 2015, 11:19 PM
srimannarayanudu vividha roopaalatho .. naamaalato kondalapai koluvudeerutuntaadu. aa swaamini darsinchukune bhaktulu, akkadi prakruti soundaryaaniki mugdhulavutuntaaru. ayithe bhaktulainaa .. archakulainaa cheekatipadina taruvaata kondadigi vachestuntaaru. aa taruvaata aa kondapai enjarugutundanedi evariki teliyadu. anukokunda jarige konni sanghatanala valana, konni visaeshaalu velugu chustuntaayi.
alanti visesham okati 'anantadri'loo vinipistundi. mahimaanvitamaina ee kshetram varangal jilla mahabubabad mandala paridhilo darsanamistundi. ee kshetramlo subhadra .. balabhadra .. jagannathudu, sridevi .. bhudevi sametha srinivasudu swayambhuvulugaa poojalu andukuntu vuntaaru. puurvam ikkadi jagannathudiki bhaktulu samarpinchina kaanukalu aayana sannidhilone bhadraparichevaaru.
aa sommukosam oka raatrivela kontamandi dongalu swaamivaari kondapaiki cherukunnaru. aa samayamlo akkada viharistunna swaamivaarini evaro bhaktudanukuni dongalu daadi cheyadaaniki prayatninchi silalugaa maaripoyaaru. aa silalanu kuudaa ippudu ikkada chudavachhu. ee kaaranamgaa ikkada swaamivaaru pratyakshamgaa unnaadanee, raatri vaelaloo swami sedadeerataadani bhaktulu vishwasistuntaaru. bhakti shraddhalatho aayanani sevistuu taristuntaaru.